PPS (pistolenn-vindrailher)

KinnigBroDoarePistolenn-vindrailher aotomatekMont en-droTennata dre argil berrMunision7,62 × 25 mm TokarevMare produiñ1943–1946Perzhioù teknikelPPS-43Mas (hep kartouchenn)3,04 kgHirder (lamm pleget)620 mmHirder (lamm dibleget)815 mmHirder ar c'hanol243 mmHed-tenn pleustrek100 m - 150 mTizh mont e-maez ar boledoù500 m/sLusk-tennañ500 - 600 tenn/mnEndalc'hKarger fiñv krom 35 kartouchennLezennRummad e Bro-C'hallA
Ar PPS (rusianeg: ППС – "Пистолет-пулемёт Судаева", Pistolet-pulemyot Sudayeva, brezhoneg : Pistolenn-vindrailher Soudayev) a zo ur rummad pistolennoù-mindrailher dezhe ur c'halibr 7,62 × 25 mm Tokarev. Produet eo bet en URSS e 1942 (evit e stumm PPS-42) hag etre 1943 ha 1946 evit e stumm PPS-43. Implijet eo bet da vare an Eil Brezel-bed dreist-holl.

 Istor ha deskrivadur 
Ar PPS a oa bet savet war ar prim e 1942 diwar c'houlenn an Arme Ruz, a glaske ur bistolenn-vindrailher simploc'h da ober ha marc'hadmatoc'h evit ar PPCh-41, hag a c'hallje bezañ poduet e Leningrad gant difennerien ar gêr da vare ar seziz McNAB Chris, Armes à feu Encyclopédie visuelle, L'Imprévu, 2022, p. 218. Pal an arm nevez e oa implijout nebeutoc'h a zanvezioù kentañ. Re hir e oa ar PPCh-41 ivez evit soudarded 'zo, harzlammerien ha bourzhidi karbedoù en o zouez POPENKER Maxim, PPS-43, Modern Firearms (lennet d'ar 16/12/2024). Stumm kentañ ar PPS-42 ijinet gant Aleksei Soudayev a oa un arm simpl, savet en ur soudañ hag en ur riñvediñ e bezhioù PPS 43, Arme et Passion (lennet d'ar 16/12/2024). Un arm aotomatek hepken e oa, o vont en-dro dre ur sistem argil berr. Ul lamm plegus awenet gant hini an MP40 alaman en doa. Nebeut a skouerennoù anezhañ a voe produet, pa voe gwellaet e 1943 evit simplaat c'hoazh ar produiñ.

Ar stumm nevez, anvet PPS-43, a voe berraet e lamm ha lakaet anezhi da vezañ e metal penn-da-benn, ha kemmet elfennoù 'zo evel ar surentez, ar c'harger hag ar starderez-veg. Savet e voe plakennoù e zornell e plastek. E gouch a oa reoliet evit 100 metr ha 200 metr. Padus e oa e ganol, pa c'halle tennañ war-dro 20.000 boled. Ur stumm karger 35 kartouchenn en doa hepken. Heñvel a-walc'h e oa ouzh hini ar PPCh-41, met n'halle ket bezañ implijet e-barzh an arm all. Daou vilion a skouerennoù eus ar PPS-43 a voe produet etre 1943 ha 1946, evit lod e Leningrad da vare seziz ar gêr.

E dibenn ar brezel e voe profet lod eus ar stokoù PPS a chome da Gorea an Norzh gant Stalin.

 Er sevenadur 
 Ur pezh 25 roubl en enor da Aleksey Soudaev ha d'ar PPS-43 zo bet skoet gant Kevredad Rusia adalek 2019 Weapons Designer Aleksey Sudaev, Bank of Russia (lennet d'an 23/11/2025).

 Daveennoù 

Rummad:Armoù URSS
Rummad:Armoù an Eil Brezel-bed
Rummad:Pistolennoù-mindrailher